Pilar Unzalu

María del Pilar Unzalu Pérez de Eulate (født 24. juni 1957 i Iturrieta i provinsen Álava i Spania, død 14. februar 2021 i Vitoria-Gasteiz) var en spansk baskisk politiker.

Hun var fra mars 2000 medlem av Baskerlands parlament; hun kom inn for å overta etter at ETA myrdet parlamentsmedlemmet Fernando Buesa, og ble sittende til 2004. Deretter var hun folkevalgt til Spanias deputertkammer fra 2004 til 2009. Hun var medlem av Partido Socialista Obrero Español (PSOE). Fra 2009 til 2012 var hun regional minister for miljø, territorialplanlegging, jordbruk og fiske i den baskiske regjering i Patxi López' presidentperiode i Baskerlandet.

Unzalu døde den 14. februar 2021 i Vitoria-Gasteiz  i en alder av 63 år.

Referanser

Spanske politikere
Personer fra provinsen Álava
Dødsfall relatert til covid-19 i Spania